**כסלו תשע"ז**

**עשרה בטבת - יום הקדיש הכללי**

**יום עשרה בטבת נקבע בזמנו, על ידי הרבנות הראשית לישראל, בראשות הרבנים הרב הרצוג זצ"ל והרב עוזיאל זצ"ל, כיום הקדיש הכללי בו יאמר קדיש על כל מי שאין בידו תאריך פטירת יקיריו, וכן על כל מי שאין מי שיגיד אחריו קדיש. בתקנה נקבע שהציבור כולו יגיד קדיש.**

**יום זה, עשרה בטבת, נקבע על ידה, שכן כך בקשה לקשור בין שני אירועים - התחלת החורבן שממנו החלה שרשרת פורענויות, ועד האחרונה והקשה בהן – השואה.**

**מאוחר יותר קבעה הכנסת את יום כ"ז בניסן כיום הזיכרון לשואה ולגבורה. אך תקנת עשרה בטבת לא זזה ממקומה.**

**דור ראשון לאומרי הקדיש הולך ופוחת . השכחה וההשכחה הולכות וגוברות.**

**זה הזמן שאנו, בני הדור השני והשלישי ניקח אחריות ונאמר קדיש.**

**מי שאין לו קרובים שנספו בשואה, צריך אף הוא להרגיש מחויבות אישית לאמירת הקדיש. זהו קדיש כלל ישראלי ולא קדיש אישי.**

**נר דולק בכל בית בעשרה בטבת, וקדיש של רבבות (בלי קשר לעדה ומוצא) מכבד ומנציח את ששה מיליון הנספים מתוך קדושה ותפילה.**

**ילדינו, שיענו אמן אחרי קדיש כזה, ייקחו בבוא היום, בעז"ה, את אמירת הקדיש על כתפיהם, ויעבירו אותו הלאה.**

**בשנה שעברה פנו , בתקשורת הכתובה, הרב הראשי הרב דוד לאו, הרב יעקב אריאל ועוד רבנים חשובים בקריאה להמשיך באמירת קדיש.**

**בידנו הדבר, אם קדיש של רבבות לזכר הקדושים יישמע בעולם מכאן ובדורות הבאים ביום הקדיש הכללי.**

**"ונתתי להם... יד ושם..." - לפיד הקדיש לא יכבה.**

**הרב אברהם גיסר אברהם ליפשיץ**

**יו"ר מועצת חמ"ד ראש מינהל החמ"ד**